text: Ароматизатори за автомобила! - Страница 2 - DETAILING FORUM
  Мнениеот Master of Detailing » ср дек 02, 2015 5:34 pm
  Ароматизатора е именно такъв какъвто е описан!
  Освен, че дезинфекцира климатична системата и ароматизира купето и то за доста дълго време.
  Проблема с неприятната миризма от климатичната система и особено проявяващ се лятото е от факта, че всеки, когато шофира кара на климатик и когато спре, направо гаси колата...
  В климатичната система има охладител, през който преминава въздуха и влиза в купето студен, когато сте на климатик, а ако сте на климатик през зимата този охладител действа като обезвлажнител и спира потенето на стъклата.
  През лятото е добре преди да знаете, къде ще спрете и оставите колата поне едно 5-10 минути да изключите климатика преди това и да останете само на вентилатор, за да се изсуши тази пита, този охладител, и да не задържа влага там, защото именно влагата е причината да се задържат бактерии и да започва да мирише, защото лови и мухъл и т.н.
  Когато преминава само въздух, който започва и да е топъл след като е спряно движението на фреона по системата, изключвайки климатика, той подгрява и изсушава системата от въздуховоди, а отделянето на вода под самата кола е нормално, защото именно този теч е водата от изпарителя, отделяща се като конденз, като при по-топло време и съответно по ниска зададена температура на климатика теча е по-голям
  Това е най-лесното обяснение без да навлизам в подробности и което аз спазвам винаги, преди да спра колата някъде, освен в някакви инцидентни случай в които ще се кача след малко пак, тогава няма смисъл. Това е валидно, когато оставяте колата да кажем тръгвайки за работа и цял ден тя ще стой на паркинга, докато не си тръгнете вечерта.